Ագուլիսի մասին առաջին անգամ լսեցի, երբ մեկնել էի Պլատոնովի գերեզմանը փնտրելու. դա վաղուց էր, երբ համալսարանում էի սովորում: Համակուրսեցուս հետ գնացինք Վահանովյան հայկական գերեզմանատուն. այնտեղ փոքրիկ հնոտիաշուկա կար, և հայկական դրոշակներ, հոտավետ մոմեր և նռից պատրաստված ականջօղեր վաճառողների կողքին մի ծերունի գրքեր էր վաճառում: Նա թարգմանիչ Ժամկոչյանն էր, ով արամերենից իր իսկ թարգմանած Իբր Սիրինի երազահանն էր վաճառում: Ես հենց այդ ժամանակ արամերեն էի ուսումնասիրում, ուստի և փայլեցի ինձ քաջածանոթ հին լեզվի իմացությամբ, գնեցի երազանը և զրուցեցի Ժամկոչյանի հետ: Եվ նրանից ես առաջին անգամ լսեցի այդ բառը` «Ագուլիս»: